Ministerstvo vnútra Slovenskej republiky

Operačný odbor Prezídia Policajného zboru

Pribinova 2, 812 72 Bratislava

Č. p. : PPZ-OPO-2025/071061-003

VÝZVA NA PREDLOŽENIE PONUKY

pre zákazku malého rozsahu zadávanú prostredníctvom systému JOSEPHINE
podľa zákona č. 343/2015 Z. z. o verejnom obstarávaní a o zmene a doplnení niektorých zákonov
v znení neskorších zákonov (ďalej len „zákon“)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky, operačný odbor Prezídia Policajného zboru

Adresa: Pribinova 2, 812 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: npor. Patrik Forgáč

Telefón: 09610 55 251

E-mail: patrik.forgac@minv.sk

Odkaz na webové sídlo kde je výzva dostupná: www.jospehine.proebiz.sk

### II. Opis

Názov zákazky:

Zabezpečenie stravovacích a ubytovacích služieb, občerstvenia a prenájmu konferenčných priestorov v rámci porady riaditeľov v termíne dňa 22.-24.10.2025

Druh zákazky: poskytnutie služieb

Spoločný slovník obstarávania (CPV):

CPV 55300000-3 Reštauračné služby a podávanie jedál

CPV 55120000-7 Služby na organizovanie stretnutí a konferencií v hoteloch

CPV 55110000-4 Hotelové a ubytovacie služby

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti

Hlavné miesto poskytovania služieb:

Zemplínska Šírava a okolie

Termín splnenia zákazky:

22.-24.10.2025

Opis predmetu zákazky:

Dňa 22.10.2025

pracovný obed - pre 50 osôb, formou servirovaného menu v zložení:

polievka, hlavné jedlo, nealkoholický nápoj, káva v mieste ubytovacieho zariadenia

prenájom konferenčných priestorov v mieste ubytovania – prenájom konferečnej miestnosti vybavenej dataprojektorom, ozvučením, pripojeným na wifi pre 50 osôb v popoludnajších hodinách (13.00-18.00 hod.) v mieste ubytovacieho zariadenia

občerstvenie počas rokovania v zložení: nealkoholický nápoj, káva, čaj, drobná slaná a sladká pochutina

pracovná večera – pre 50 osôb, formou servirovaného menu, nealkohlický nápoj, káva, čaj v mieste ubytovacieho zariadenia

ubytovanie - vrátane raňajok pre 50 osôb/1noc v jednoposteľových (max. v dvojposteľových)
samostatných izbách rovnakého typu pre každú osobu minimálne na úrovni štandard

Dňa 23.10.2025

občerstvenie v čase v zložení: nealkoholický nápoj, káva, čaj, drobná slaná a sladká pochutina

pracovný obed - pre 50 osôb, formou servirovaného menu v zložení: polievka, hlavné jedlo, nealkoholický nápoj, káva v mieste ubytovacieho zariadenia

pracovná večera – pre 50 osôb, formou servirovaného menu, nealkohlický nápoj, káva, čaj v mieste ubytovania

ubytovanie - vrátane raňajok pre 50 osôb/1noc v jednoposteľových (max. v dvojposteľových)
samostatných izbách rovnakého typu pre každú osobu minimálne na úrovni štandard

Dňa 24.10.2025

pracovný obed - pre 50 osôb, formou servirovaného menu v zložení: polievka, hlavné jedlo, nealkoholický nápoj, káva v mieste ubytovania

občerstvenie v čase 10.00 hod. v zložení: nealkoholický nápoj, káva, čaj, drobná slaná a sladká pochutina

Množstvo alebo rozsah obstarávaných tovarov, stavebných prác alebo služieb

V plnom rozsahu predmetu zákazky viď opis predmetu zákazky

### III. predpokladaná hodnota zákazky:

Predpokladaná hodnota zákazky je maximálne 8500,-Eur bez DPH za celý predmet zákazky

### IV. Informácie potrebné na vypracovanie ponuky, predloženie ponuky

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“

Použije sa elektronická aukcia: Nie

Lehota na predkladanie ponúk:

Dátum: 29.09.2025

Čas: 08:00

Dátum a čas otvárania ponúk:

Dátum: 29.09.2025

Čas: 09:30

Spôsob predkladania ponúk:

formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com> )

### V. Podmienky účasti

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
2. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

### VI. Kritériá vyhodnotenia ponúk a vyhodnotenie ponúk

Najlepší pomer ceny a kvality.

Na základe výsledku vyhodnotenia ponúk bude určený úspešný uchádzač.

Neúspešných uchádzačov bude verejný obstarávateľ informovať o výsledku vyhodnotenia ponúk

*Postup hodnotenia ponúk:*

*Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.*

### VII. Podmienky týkajúce sa zmluvy a plnenia zmluvy

Výsledkom verejného obstarávania bude objednávka. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku na základe objednávky.

### VIII: DOPLŇUJÚCE INFORMÁCIE:

Zákazka sa týka projektu financovaného z fondov Európskej únie: nie

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jeden uchádzač nesplní podmienky účasti,
3. ani jedna z predložených ponúk nebude zodpovedať určeným požiadavkám vo výzve na predkladanie ponúk,
4. ak sa zmenili okolnosti, za ktorých sa vyhlásilo toto verejné obstarávanie

Dátum odoslania výzvy:

 12.09.2025